ABŞ-də prezident seçkiləri (2024)

ABŞ-də prezident seçkiləri 2024 — 2024-cü il noyabrın 5-nə təyin edilib. Seçki ölkə tarixində 60-cı prezident seçkiləri oldu və bu seçkidə ABŞ-nin 47-ci prezidenti seçildi. 2020-ci il siyahıyaalmasının nəticələrinə əsasən, seçki səsləri ştatlar arasında yenidən bölüşdürüldü.15 noyabr 2022-ci ildə ABŞ-nin 45-ci prezidenti Donald Tramp seçki kampaniyasına başladığını elan etdi. 25 aprel 2023-cü ildə hazırkı prezident Co Bayden namizədliyini elan etdi.

ABŞ Konstitusiyasının 2-ci maddəsinə əsasən, prezident seçilmək üçün namizədin anadangəlmə ABŞ vətəndaşı olması, ən azı 35 yaşı olması və ən azı 14 il ölkədə yaşaması lazımdır. Namizədlər öz siyasi partiyaları tərəfindən praymerizin nəticələrinə əsasən irəli sürülür. Seçilmiş prezidentin andiçmə mərasimi 2025-ci il yanvarın 20-nə təyin edilib.

21 iyul 2024-cü ildə Co Bayden seçkilərdə iştirak etməkdən imtina etmişdir. Onun yerinə Kamala Harris yarışa qatılmışdır.

Seçkilərin nəticələrinə görə, Donald Tramp qələbə qazanıb, Kamala Harris isə prezident seçkilərində məğlub olub.

 İstinadlar 

Kateqoriya:ABŞ-də siyasət
Kateqoriya:ABŞ-də prezident seçkiləri
Kateqoriya:2024-cü ildə seçkilər
Kateqoriya:2024-cü ildə ABŞ
Kateqoriya:ABŞ-də seçkilər